ཡང་ཁོང་གིས།གླིང་ཚ་ཚེ་བརྟན་རྡོ་རྗེ་ལགས་ལ་ཨ་མ་གཅིག་ལས་རྒྱབ་རྩ་གང་ཡང་མེད་ཀྱང་།གླིང་ཚས་སུའི་དོན་དུ་ལས་འགུལ་སྤེལ་མིན་དེར་ང་ཚོ་ཚང་མས་བསམ་བློ་གཏོང་དགོས་ཀྱི་ཡོད་པ་དང་།བོད་མི་རིགས་ཀྱི་དཔའ་བོ་ཞིག་ལ་རྒྱབ་རྩ་མེད་པར་འདི་ལྟར་ང་ཚོའི་མིག་མདུན་ནས་བོར་བརླག་བྱུང་བ་དེ་ཕམ་ཁ་ཆེན་པོ་ཞིག་ཡིན་ལ་།ཁོང་གླིང་ཚ་ཚེ་བརྟན་རྡོ་རྗེ་འཚོལ་བར་རྒྱ་གར་གྱི་ས་ཆ་མང་པོར་སོང་ནས་མི་མང་པོ་ཞིག་ལ་རེ་བ་བརྒྱབས་ཡོད་ཀྱང་།མཐའ་མ་དེར་ཞི་བའི་གོམ་བགྲོད་སྐབས་ཀྱི་རྐང་འཁོར་དེ་མ་གཏོགས་རྙེད་མེད་པ་དང་།རྐང་འཁོར་དེ་ད་ལྟ་ད་དུང་ཡང་ཁོའི་ལག་ཏུ་ཡོད་པ་དང་།ཨ་མ་ལྡོམ་པོ་སྐྱིད་ལགས་ཀྱིས་ཐེངས་མང་པོར་མོ་ལ་སྤྲོད་རོགས་ཞེས་བཤད་ན་ཡང་།མོའི་སེམས་ལ་སྐྱོ་སྣང་དང་བློ་ཕམ་ཡོང་བར་དོགས་ནས་སྤྲད་མེད་སྐོར་དང་།ང་ཚོ་སུ་དང་སུ་ཡིན་ནའང་དངོས་ནས་བོད་མི་རིགས་དང་རྒྱལ་ཁབ་ཀྱི་རྩ་དོན་ཆེད་ལས་དོན་བྱེད་མཁན་ཞིག་ཡིན་ན་དེ་ལ་རྒྱབ་རྩ་ཡོད་མེད་དང་དཔུང་རོགས་ཡོད་མེད།ཁེ་ཕན་ཡོད་མེད་ཙམ་ཞིག་ལ་མི་ལྟ་བར་བོད་མི་ཚང་མས་རྒྱབ་རྩ་བྱེད་དགོས་པ་ནི་ཧ་ཅང་གལ་ཆེན་པོ་ཡིན་སྐོར་བརྗོད་སོང་།